আজি অসমত ক'ৰ'না ভাইৰাছৰ সংক্ৰমণৰ ফলত কোনো লোকৰ মৃত্যু হোৱা নাই। স্বাস্থ্য মন্ত্ৰী হিমন্ত বিশ্ব শৰ্মাই টুইটাৰযোগে এই কথা প্ৰকাশ কৰে।
অসমত বৰ্তমানলৈ ২১১০৪০ গৰাকী লোক ক'ৰ'না ভাইৰাছৰ দ্বাৰা সংক্ৰমিত হৈছে। ইয়াৰ বিপৰীতে ৰাজ্যত চিকিৎসাৰ অন্তত বৰ্তমানলৈ ২০৬৮৭৫ গৰাকী লোক ক'ৰ'নাৰ সংক্ৰমণৰ পৰা আৰোগ্য হৈ উঠিছে।
ৰাজ্যত কোভিড সংক্ৰমণ ক্ৰমাৎ হ্ৰাস পাই আহিলেও দিল্লী, বাংগালুৰ আদিত বৰ্দ্ধিত কোভিড সংক্ৰমণৰ প্ৰতি লক্ষ্য ৰাখি ৰাজ্যৰ স্বাস্থ্য বিভাগেও যথেষ্ট সতৰ্কতা অৱলম্বন কৰা উচিত বুলি সচেতন মহলে মত ব্যক্ত কৰিছে।
